**ACTA REUNIÓ DE LA TAULA D’ENTITATS**

**Data**: dimecres 30 d’octubre de 2019

**Hora**: 19.00 h

**Lloc**: Teatre el Goula del Centre Cívic el Roure

**Entitats assistents**: 12 entitats

Associació fibromiàlgia, AAVV Begues Parc, Òmnium Cultural, Spaidart, Amics FrancoCatalans, Juguem a Begues, AMPA St Lluis, AMPA St Cristòfor, Club de Begues, Coral Montau, CEB i CIPAG.

**Nombre d’assistents**: 13 persones

**Ajuntament**: 1 personal tècnic.

**Excusen la seva absència:** +KRitme, Artesans de Begues, Timbalers de Begues, el Colomar,BigBandBegues, Ass. de vehicles clàssics, Els Encantats, Club Futbol Begues, Grup Sardanista, Ass. Ioga, Ass. Teatre Musical, Patinatge Begues, i la regidora de participació ciutadana.

* **Benvinguda i obertura de la Taula d’Entitats.**

En primer lloc, es fa un breu resum del que s’ha fet fins ara en el marc del procés de participació de la xarxa associativa de Begues. Es reafirma la importància de la participació de totes les entitats del poble per tal de poder establir línies d’actuació coherents amb les necessitats comunes.

**1.- Conclusions de la Jornada d’Entitats.**

Es fa una lectura dels debats que es van produir al finalitzar les presentacions dels grups de treball de la jornada d’entitats. Els punts que es comenten de cadascun són els següents:

**- Manual d’acollida i full de compromís:**

Es coordinarà amb la persona que se’n va fer càrrec, per tal de poder avançar en aquest tema. Recordem que aquest manual inclou una part general per a totes les entitats i una part específica que haurà de desenvolupar cadascuna. S’intentarà tenir per a la propera reunió.

El full de compromís, de moment, s’ha desestimat.

**- Economia: subvencions i comptes corrents:**

Es comenta que cal posar fil a l’agulla en aquest tema, ja que totes les entitats hi estan molt interessades. Es recalca que en el tema dels comptes bancaris es podrà establir una estratègia comuna, però en el tema de les assegurances, caldrà tenir en compte les particularitats de cada entitat.

Es proposa fer un formulari per a cadascun d’aquests temes amb preguntes senzilles per saber quina és la necessitat de cada entitat. Aquest formulari es farà arribar a cada entitat, per mail i per whatsapp, i es donarà un temps prudencial per tenir les respostes. Aquest formulari el plantejaran els representants de les associacions de Begues Parc i de la Fibromiàlgia.

Un cop tinguem els resultats, el representant de l’associació d’amics francocatalans s’ofereix per anar a les entitats bancàries i/o d’assegurances, per tal de gestionar les ofertes i fer d’interlocutor. Si hi ha més gent que el vol acompanyar, serà benvinguda.

**- Criteris de valoració de les subvencions a entitats locals.**

Es demana saber en quin estat estan les peticions que van sorgir d’aquest grup. La tècnica comenta que properament es reunirà la comissió de valoracions de les subvencions i es traslladarà. Un cop es tingui la resposta es traslladarà a la Taula.

**- Certificat de Qualitat:**

Es comenta que aquest tema va ser el més feixuc de tractar a la jornada d’entitats, i va donar lloc a diferents posicionaments. Entre els temes que es debaten, es diu que aquest tema podria comportar més burocràcia, que no totes les entitats creuen que hi hagi entitats que s’hagin creat per lucrar-se, que cal diferenciar molt bé entre el que és tenir activitat econòmica dins l’entitat i el que seria lucrar-se o no amb aquests beneficis.

Entenent que aquest tema cal madurar-lo encara molt més, s’opta per elaborar una **CARTA DE COMPROMÍS DE L’ENTITAT**. Seria una carta a la qual les entitats noves, i ara també les que hi ha inscrites al registre, s’hi hi estan d’acord, s’hi haurien d’adherir.

Les representants de les associacions de Juguem a Begues i de l’AMPA St Cristòfor s’ofereixen voluntàries per començar a treballar-hi.

**2.- Debats de la Plataforma Decidim.**

S’explica el funcionament de la Plataforma de participació *Decidim Begues* que trobareu al següent enllaç:

<https://decidim-begues.diba.cat/?locale=ca>

A l’apartat *d’Òrgans de participació* hi ha l’enllaç a la *Taula d’Entitats*. En aquest espai hi ha penjada tota la documentació relativa a l’activitat de la Taula. També hi podreu veure, a la pestanya de DEBATS, els quatre debats creat fins ara, i que estan a mode de proves. Tot aquest espai s’anirà actualitzant segons es vagin determinant quin són els temes a tractar.

L’objectiu bàsic és anar treballant al llarg de tot l’any a través de la plataforma, i que les reunions presencials ens serveixin d’enllaç de tot allò que s’hagi debatut fora d’aquestes.

La tècnica de participació comenta que ens trobem en període d’adaptació d’aquesta eina, i que s’instarà a les entitats a donar-s’hi d’alta, per tal de poder treballar-hi el més aviat possible.

**3.- Línies de treball del curs.**

S’estableixen les següents actuacions a realitzar durant aquest curs:

* Aconseguir condicions més assequibles per a les entitats en matèria **d’assegurances i comptes corrents**.
* Realització del **Manual d’Acollida** de nouvinguts/udes a les entitats.
* Creació de la **Carta de Compromís de les entitats**.
* Creació del projecte **Portes Obertes de les entitats**: tal i com també es va comentar a la jornada d’entitats es proposa activar la idea de fer jornades de portes obertes de les entitats. Aquestes jornades consistirien en obrir alguna/unes de les activitats que es fan de caire habitual a la pròpia entitat i fer que aquell dia la ciutadania s’hi pogués acostar per veure què hi fan, i compartir una estona. Si algú vol fer alguna cosa especial també podria.

Cada entitat hauria d’omplir una petita fitxa amb la seva oferta per tal de fer un calendari general amb totes les activitats propostes.

Aquestes portes obertes es podrien oferir al llarg d’un mes. Cal definir-ho bé.

Cada representant d’entitat ha de parlar amb la seva entitat per comentar si el projecte interessa, i de cara a la propera reunió, establir les línies del projecte.

**4.- Jornada d’Entitats.**

Es comenta que la Jornada d’entitats tindrà lloc el dissabte 16 de maig. Es demana que totes les entitats es reservin aquesta data.

Caldrà definir què és el que es vol treballar durant aquesta jornada. Es diu que la forma de realitzar aquesta jornada no és estàtica, i que segons el que es vulgui tractar es pot organitzar d’una o d’altra manera.

La temàtica o les temàtiques que s’hi vulguin treballaran sorgiran sorgiran de les línies de treball marcades avui, i de la cinquantena d’accions que van sorgir de la primera jornada d’entitats.

A la vegada, en aquesta jornada seguirem potenciant el treball en xarxa, donant eines per a les entitats i afavorint el coneixement mutu.

**5.- Precs i preguntes.**

- Es comenta que cal fer ús del calendari d’activitats que hi ha a l’AGENDA WEB a la qual totes les entitats hi teniu accés. S’aclareix que aquest calendari no és per saber si hi ha espais disponibles, si no que és per intentar que les activitats obertes al públic no se solapin amb les d’altres entitats. Així doncs és necessari insistir en aquest fet. Abans de calendaritzar qualsevol activitat cal fer una ullada al que ja està programat.

- Es proposa que durant les reunions de la Taula es facin identificadors i una ronda de presentacions per conèixer-nos.

- Es demanen diversos temes de difusió de les activitats, com ara, saber qui pot utilitzar la pantalla del passeig de l’església. Es comenta que tota aquesta informació sempre la trobareu penjada a l’apartat de difusió de la pàgina web del *Servei de Suport a les entitats*. <http://suportentitatsbegues.cat/difusio-activitats-entitats-begues/> S’indica que tant la pantalla electrònica com les estructures de pancartes verticals estan obertes a ser utilitzades per les entitats.

- Per altra banda, s’indica que els plafons de cartells moltes vegades estan molt plens, i cal revisar-ne la utilització.

- Es demana, tal i com ja s’ha fet en d’altres ocasions, que el butlletí municipal inclogui un apartat específic per a les entitats. Es comenta que es un tema que està sobre la taula a la regidoria de comunicació, i que quan en tinguem més notícies es traslladaran a la Taula.

S’agraeix la participació i es recorda que la **propera reunió tindrà lloc el 5 de febrer de 2020 a les 19h al Teatre el Goula**.

Sense cap més comentari, es dona per finalitzada la reunió de la Taula d’Entitats.

Esther Rufas Mas

Tècnica de Participació Ciutadana

Ajuntament de Begues